prečo je správna dimenzia vodovodných rozvodov dôležitá?
pri príliš malom priemere rúrok nie je zaručené, že k odbernému miestu, napríklad k pákovej batérii, dorazí dostatok vody. poddimenzovaný rozvod vody býva zároveň spravidla hlučný. rovnako nevhodný je však zbytočne veľký priemer rúrok. dôsledkom je stagnácia a zhoršená hygiena vody, pretože môže dochádzať k tvorbe legionel a iných choroboplodných zárodkov. predimenzovanie rozvodu teplej vody zároveň zvyšuje tepelné straty rozvodu.
nevyužívané, resp. zriedka využívané časti vodovodu sú ložiskom choroboplodných zárodkov, ktoré opakovane infikujú celý systém. rozumným projektom, usporiadaním miest spotreby alebo zokruhovaním rozvodu možno takejto stagnácii zabrániť.